Title: Zgodbe iz Nemčije
Description: Antologijo nemške kratke proze z naslovom Zgodbe iz Nemčije je izbral, prevedel in s spremno besedo opremil Slavo Šerc. V njej so zgodbe, objavljene po letu 2000. To je prevajalčev tretji izbor kratke proze nemško pišočih avtorjev. Prvi izbor je izšel leta 1999 pod naslovom To ni vsa moja zgodba, leta 2012 pa je za antologijo Na robu bele tišine prevajalec izbral dela šestnajstih švicarskih piscev. Pričujoča zbirka zgodb nemških avtorjev ponuja najboljše iz bogate bere literarnega ustvarjanja v zadnjih dveh desetletjih, kjer številni novi, mlajši talenti poživljajo kakovost in izvirnost knjižne zvrsti, ki po mnenju W. Faulknerja spada med najbolj zahtevno. Zgodbe vsebinsko odstirajo probleme sedanjega časa, v njih prebiramo o temačnosti in nevrotičnosti doživljajskega sveta glavnih junakov, o dekadenci evropskega načina življenja nasploh, kjer umanjka prostora za optimizem in radost življenja. Na koncu knjige so kratki biobibliograski podatki avtorjev in avtoric.
Subjects: Fiction, anthologies (multiple authors), Short stories, Neuroticism